Diari Oficial de la Generalitat Valenciana


Sumari del DOGV 6690, del 12-01-2012 (2011/12450)

Notificació de la sentència dictada en el judici verbal número 92/2008.
-----------------------------------------------------------------------

### Dades del document

Número de DOGV
:   6690

Data del DOGV
:   12-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12306


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el judici verbal número 92/2008. [2011/12970]  
Judici verbal 000092/2008  
De: Carmen Planells Romero.  
Contra: Shape Master Group, SL.  
Procurador: -  
Cèdula de notificació  
Irene Rojas Roselló, secretària del Jutjat de Primera Instància i Instrucció número 2 de Massamagrell, certifique el següent:  
El jutge de Primera Instància i Instrucció número 2 de Massamagrell, ha dictat en el procediment de judici verbal 000092/2008, la sentència que té l'encapçalament i la part dispositiva literal següent:  
«Jutjat de Primera Instància i Instrucció número 2 de Massamagrell  
Judici verbal número 92/2008 (desnonament per falta de pagament).   
Sentència número 40/2008  
Massamagrell, 5 de maig de 2008  
María Dolores Talón Antón, jutgessa substituta del Jutjat de Primera Instància i Instrucció número 2 de Massamagrell i partit, he vist aquestes actuacions de judici de desnonament número 92/2008, seguides a instàncies de la procuradora dels tribunals Silvia Tello García, en nom i representació de Carmen Planells Romero, contra l'entitat mercantil Shape Master Group, SL, declarada en situació de rebel·lia processal, i resolc en el sentit següent.  
  
Dispositiva  
Estime de forma íntegra la demanda formulada per la procuradora Silvia Tello García, en nom i representació de Carmen Planells Romero, contra l'entitat mercantil Shape Master Group, SL, en situació processal de rebel·lia, i declare:  
1. La resolució del contracte d'arrendament per a ús distint del d'habitatge, subscrit entre les parts litigants, i que té per objecte la nau industrial sítia a la localitat de Rafelbunyol, al polígon industrial de Rafelbunyol, al carrer Senda de les Deu, número 9, nau propietat de l'actora, i la condemne a deixar-la lliure i expedita a disposició de les demandants abans del dia 19 de juny de 2008, i se li adverteix del llançament a càrrec seu en cas de no abandonar-la, ni recórrer aquesta sentència.  
2. La condemna de l'entitat mercantil demandada a abonar a la part actora la suma de dos mil quatre-cents cinquanta-huit euros amb seixanta-cinc cèntims (2.458,65 euros) suma corresponent a les rendes que deu a l'actora alhora de la celebració de la vista més els interessos legals. Igualment de conformitat amb el que disposa l'article 220 de la Llei d'Enjudiciament Civil, es condemna l'entitat demandada que abone a la demandant les quantitats corresponents a las mensualitats vençudes des de la data de la celebració de la vista (24 d'abril de 2008) fins al llançament definitiu (19 de juny de 2008). Tot això més els interessos que de conformitat amb el que disposa l'article 576 de la Llei d'Enjudiciament Civil, es produïsquen des de la data d'aquesta sentència.  
  
3. Pertoca condemnar a costes generades en aquest plet el demandat.  
Mode d'impugnació: Contra aquesta sentència es pot interposar un recurs d'apel·lació davant l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, indicant els pronunciaments que s'impugnen (art. 457.2 LEC).  
  
Així ho dispose, mane i firme la jutgessa María Dolores Talón Antón, jutgessa substituta del Jutjat de Primera Instància i Instrucció número 2 de Massamagrell. En done fe.  
Contra aquesta resolució es pot interposar un recurs d'apel·lació».  
I perquè es publique en el Diari Oficial de la Comunitat Valenciana, a fi de notificar la part que no ha comparegut Shape Master Group, SL. En done fe.  
  
Massamagrell, 30 de novembre de 2011.- La secretària judicial: Irene Rojas Roselló.